VIDEO Cristiano Ronaldo, show total în meciul cu echipa lui Laurențiu Reghecampf! Portughezul a reușit hat-trick-ul
Al Tai, echipa pregătită de Laurențiu Reghecampf, a fost umilită de Al Nassr, echipa lui Cristiano Ronaldo (39 de ani), în etapa cu numărul 25 din campionatul Arabiei Saudite.
Otavio a deschis scorul pentru Al Nassr în minutul 20, dar Misidjan a restabilit egalitatea două minute mai târziu. Același Misidjan a fost eliminat în minutul 36 după ce a văzut al doilea cartonaș galben, iar Ghareeb a înscris pentru 2-1 în prelungirile primei reprize.
Cristiano Ronaldo, hat-trick în meciul cu echipa lui Laurențiu Reghecampf
Cristiano Ronaldo s-a dezlănțuit în cea de-a doua repriză și a reușit un hat trick (minutele 65, 67 și 87). Mai întâi, portughezul a punctat cu un voleu din interiorul careului, dintr-o pasă a lui Mane. Apoi, lusitanul a apărut foarte bine la un balon respins în fața porții și a trimis în poarta goală.
Ronaldo a stabilit scorul final cu o lovitură de cap, după o centrare care i-a aparținut tot lui Al Sulaiheem.
Echipa tehnicianului român este pe locul 16 în clasament, cu 22 de puncte, și ar putea retrograda la finalul sezonului. În ceea ce o privește pe Al Nassr, formația la care evoluează Cristiano Ronaldo este pe a doua poziție în ierarhie, cu 59 de puncte.
"Așa o facem noi! O victorie incredibilă și încă un hat-trick", a fost mesajul postat de Cristiano Ronaldo după meci.
This is how we do it ✋???? Amazing victory and another hat-trick! pic.twitter.com/3lt2PHO5Lp
— Cristiano Ronaldo (@Cristiano) March 30, 2024
Urmăriți SPORT.RO și pe Google News